આ ‘પરીયાં પરીયાં ખાય’નો ખ્યાલ જો ન હોત અને મૃત્યુ પામનારની માત્ર પુર્વજો પાસેથી વારસાગત, પરંપરાથી મળતી આવેલી સંપત્તી જ એના વારસો રાખે અને વ્યક્તીએ એકઠી કરેલી સંપત્તી લોકહીત માટે દાનમાં આપી દે તો દરેક ગામમાં અને શહેરી વીસ્તારમાં અમુક નીશ્ચીત ભાગમાં ટ્રસ્ટ બનાવી એ સંપત્તી રાખવામાં આવે અને જરુરતમંદોને એમાંથી સહાય કરવામાં આવે તો સમાજમાં અસમાનતા નહીં રહે. કોઈને કોઈ પણ પ્રકારના અભાવથી સહન કરવાનું ન આવે. ઈર્ષ્યા, અદેખાઈ વગેરે અદૃશ્ય થઈ જાય. ધનવાનોનાં સંતાનો કેટલાયે દુર્ગુણોથી બચી જાય. ખરેખરો સાચો સમાજવાદ આવી જાય. સાથે સાથે યાદ રાખવું જોઈએ કે એકઠી કરેલી ધનસંપત્તી સમાજના અન્ય લોકોમાંથી જ આવેલી હોય છે. તમે જેટલું વધારાનું મેળવ્યું હોય છે, તેનાથી બીજા એટલા પ્રમાણમાં વંચીત રહ્યા છે.